Quran 16:93 – Allah Guides And Deviates Whomever He Wills
پوری آیت اس طرح ہے اور اگر خدا چاہتا تو تم (سب) کو ایک ہی جماعت بنا دیتا۔ لیکن وہ جسے چاہتا ہے گمراہ کرتا ہے اور جسے چاہتا ہے ہدایت دیتا ہے۔ اور جو عمل تم کرتے ہو (اُس دن) اُن کے بارے میں تم سے ضرور پوچھا جائے گا شروع میں اللہ اپنی قدرت بتا رہا ہے کہ وہ اس پر قادر تھا کہ تمام انسان دینِ حنیف پر پیدا ہوں اور قائم رہیں۔ پھر اس نے اپنا فیصلہ بتایا ہے کہ گمراہی اور ہدایت اس کے اختیار میں ہے اور آخر میں بتایا کہ چونکہ انسان کو ارادہ و عمل کی آزادی دی ہے اس لیے وہ اپنے اعمال کا جواب دہ ہے۔ یعنی انسان پر کوشش کرنا فرض ہے، کوشش کے جواب میں ہداُت ملے گی یا نہیں یہ اسکا فیصلہ ہے اور اسکی حکمت ہے۔ لاکھوں لوگ ہدایت کی تلاش میں بدھ مت ، الحاد اور کئی دوسرے مذہب و نظریات کا شکار ہوجاتے ہیں، وہ سچائی کی تلاش میں کسی گمراہی کو اپنا لیتے ہیں۔ یہ بالکل صاف دلیل ہے کہ کوشش صرف اور صرف اللہ کے فیصلے سے کامیاب ہوتی ہے۔ باقی ان افراد کا ہوگا کیا تو بھائی، یہ میرا یا آپکا فیصلہ نہیں ہے۔ جس کے بندے ہیں وہی فیصلہ کرے گا اور وہی ارحم الراحمین ہے۔